D tawsit n tmedyazt tamensayt i yeqqnen ɣer tegnit n lferḥ, azenzi n lḥenni yebna ɣef yisefra i d-ttawint tlawin s yiwen wudem i deg ara d-naff sin yegrawen temxaṣamen s yisefra, akken i d-yenna Djellaoui.M deg tbadut i d-yefka i tewsit-agi : «Azenzi n lḥenni d yiwen n yisem i d-yekkan si temlilit ger sin imedyazen yettemxaṣamen s yisefra zdat n tbaqit n lḥenni n yisli neɣ n teslit. Win i d-yufraren i netta i wumi yenza lḥenni s wudem azamuli, d netta ara yawin tarzeft n uqelmun i d-tessewjed lall n tmeɣra i swayed d-tcebbaḥ tabaqit n lḥenni yeččuṛen s tmellalin akked kra n tẓidanin »1